open-index/open-wikipedia-markdown huggingface dataset:
Upper Atmosphere Research Satellite

**Upper Atmosphere Research Satellite**, máis coñecido polo seu acrónimo **UARS**, foi un satélite artificial da NASA lanzado no transbordador espacial Discovery na misión STS-48 desde o Centro de Lanzamento de Cabo Cañaveral o 12 de setembro de 1991.

## Características 
A misión de UARS foi estudar a parte superior da atmosfera terrestre, entre 15 e 100 km de altura, incluíndo os procesos químicos e físicos que ocorren nese intervalo. Os instrumentos medían a estrutura interna da atmosfera e os efectos das influencias externas sobre ela, como a radiación solar, as condicións da troposfera e os campos eléctricos. Entre os obxectivos concretos de UARS estaban medir o balance de enerxía da atmosfera superior, a súa fotoquímica e dinámica e o acoplamento entre os seus diversos procesos.

O satélite estabilizábase nos tres eixos mediante volantes de inercia e a súa enerxía era proporcionada por un panel solar de 1,5 x 3,3 m que xeraba ata 1,6 kW de potencia que á súa vez alimentaba tres baterías de 50 Amperio-hora de capacidade cada unha. O sistema de propulsión funcionaba con hidracina e as comunicacións tiñan lugar en banda S mediante varias antenas de baixa ganancia e unha antena direccional de alta ganancia. UARS reentrou na atmosfera terrestre o 24 de setembro de 2011.

## Instrumentos 
UARS levaba os seguintes instrumentos a bordo:

*Cryogenic Limb Array Etalon Spectrometer (CLAES)
*Improved Stratospheric and Mesospheric Sounder (ISAMS)
*Microwave Limb Sounder (MLS)
*Halogen Occultation Experiment (HALOE)
*High Resolution Doppler Imager (HRDI)
*Wind Imaging Interferometer (WINDII)
*Solar-Stellar Irradiance Comparison Experiment (SOLSTICE)
*Solar Ultraviolet Spectral Irradiance Monitor (SUSIM)
*Particle Environment Monitor (PEM)
*Active Cavity Radiometer Irradiance Monitor (ACRIM II)

## Notas 
## Véxase tamén 
### Outros artigos
*STS-48
Premio María Josefa Wonenburger Planells

O **Premio María Josefa Wonenburger Planells** é un galardón con carácter anual creado en 2007 pola Unidade de Muller e Ciencia de Galicia da Xunta de Galicia para recoñecer os traballos pioneiros de científicas galegas salientables na súa área de coñecemento. O premio leva o nome da matemática galega María Josefa Wonenburger Planells, xa que foi pioneira e referente feminino internacional no eido das ciencias.

## Premiadas 
miniatura|María Wonenburger
Está é a lista das premiadas 
*Inmaculada Paz Andrade (2007)
*María Teresa Miras Portugal (2008)
*María Soledad Soengas González (2009)
*Carmen Navarro Fernández-Balbuena (2010)
*Ofelia Rey Castelao (2011)
*Tarsy Carballas Fernández (2012)
*María José Alonso (2013)
*Carmen García Mateo (2014)
*Isabel Aguirre de Úrcola (2015)
*Peregrina Quintela Estévez (2016)
*Begoña Vila Costas (2017)
*Alicia Estévez Toranzo (2018)
*Mabel Loza García (2019)
*Amparo Alonso Betanzos (2020)
*Victoria Lareu Huidobro (2021)
*Elena Vázquez Cendón (2022)
*Concepción Paz Penín (2023)
*María Loureiro (2024)
*África González Fernández (2025), en recoñecemento o seu labor de investigación en inmunoloxía e nanomedicina.

## Notas
## Véxase tamén 
### Outros artigos 
* María Wonenburger
### Ligazóns externas 
* Entrevistas ás galardoadas
Ana María Prieto

**Ana María Prieto López**, nada en Santiago de Compostela en 1942 e finada en Becerreá 19 de xuño de 2018, foi a primeira programadora informática galega e, probabelmente, española. 

## Traxectoria 
Aos 9 anos, Prieto trasladouse coa súa familia a Madrid, onde a súa nai quixo que estudara farmacia. Pero estes estudos non a convencían e probou con outras profesións, como a de deseñadora de modas, xa que lle gustaba a innovación. 

A  súa irmá viu un anuncio de traballo da gran multinacional dos primeiros ordenadores IBM, e como a Ana María lle apaixoaban as matemáticas presentouse e foi seleccionada.

Abandonou os estudos de Farmacia, e tras formarse de forma autodidacta e cuns cursos en Madrid na empresa francesa Bull, unha das primeiras multinacionais de ordenadores da época foi contratada pola Bull para traballar como operadora, converténdose en 1963 na primeira programadora da Bull e de todo Madrid (e probabelmente de toda España).  

Como programadora escribía en COBOL e en código máquina, para preparar as novas máquinas que chegaban a Bull.

Foi colaboradora de varios clientes de Bull, entre eles Shell e Barreiros. Aos 21 anos estaba presente en feiras tecnolóxicas.

En 1969 deixou a Bull e regresou a Galicia, catro anos máis tarde, en 1973, casou co seu noivo da infancia con quen tivo 3 fillos. Comezou a traballar na Caixa de Aforros de Santiago coas máquinas de Philips e IBM máis avanzadas da época.

Máis tarde abandonou a súa carreira profesional para dedicarse á familia, como ela mesmo dixo. Porén, cando os seus fillos foron maiores, comprou para a súa propia empresa familiar (Almacenes Zoilo, en Becerreá) un microordenador, que programou para mecanizar a empresa.

## Recoñecementos 
En 2019 homenaxeouna o Colexio Profesional de Enxeñaría Informática de Galicia.

O equipo informático da canción en galego participante no concurso de músicas xeradas por Intelixencia Artificial foi nomeado "Ana María Prieto".

## Notas 
## Véxase tamén 
### Bibliografía 
* VV. AA. (2019) *No me cuentes cuentos.* Ed. Montena. ISBN: 9788417922290
**Cuentos de buenas noches para nuestras niñas rebeldes.* Editorial Destino, 2021. ISBN: 9788408241676
*Blanco, Isabel (2021). *Galegas na ciencia .* Editorial Belagua. Ilustracións de María Lapido. ISBN 978-84-12-14336-2

### Ligazóns externas 
* Entrevista a Ana María Prieto López en Youtube.
Anita Brookner

**Anita Brookner**, nada en Herne Hill (Londres) o 16 de xullo de 1928 e finado o 10 de marzo de 2016 foi unha novelista, profesora e historiadora de arte británica.

## Obra
### Ensaios sobre a arte 
* *J. A. Dominique Ingres* (1965)
* *Watteau* (1967)
* *The Genius of the Future. Studies in French Art Criticism; Diderot, Stendhal, Baudelaire, Zola, the Brothers Goncourt, Huysmans* (1971)
* *Greuze (1725-1805): The Rise and Fall of an Eighteenth-Century Phenomenon* (1972)
* *Jacques-Louis David. A Personal Interpretation* (1974)
* *Jaques-Louis David* (1980)
* *Great Paintings. Fifty Masterpieces, Explored, Explained and Appreciated* (coautora) (1981)
* *Romanticism and Its Discontents* (2000)

### Novelas 
**A Start in Life* (1981)
**Providence* (1982)
**Look at Me* (1983)
**Hôtel du Lac* (1984)  (gañadora do Booker Prize)
**Family and Friends* (1985)
**A Misalliance* (1986)
**A Friend from England* (1987)
**Latecomers* (1988). Traducida ao galego como *Os tardeiros* (2022)
**Lewis Percy* (1989)
**Brief Lives* (1990)
**A Closed Eye* (1991)
**Fraud* (1992)
**A Family Romance* (1993)
**A Private View* (1994)
**Incidents in the Rue Laugier* (1995)
**Altered States* (1996)
**Visitors* (1997)
**Falling Slowly* (1998)
**Undue Influence* (1999)
**The Bay of Angels* (2001)
**The Next Big Thing* (2002), nomeada ao Booker Prize
**The Rules of Engagement* (2003)
**Leaving Home* (2005)
**Strangers* (2009)
* ''At The Hairdresser's'' (2011)

## Notas 
## Véxase tamén 
### Ligazóns externas 
* Anita Brookner Collection no Harry Ransom Center da Universidade de Texas .
* Reportaxe en independent.co.uk .
O regreso

***O regreso*** (en ) é un filme estadounidense de 1978 dirixido por Hal Ashby e protagonizado por Jane Fonda, Jon Voight e Bruce Dern. O guión, de Waldo Salt e Robert C. Jones, baséase nunha historia de Nancy Dowd. O filme trata sobre unha muller nova, o seu marido marine e un veterano paralítico da guerra de Vietnam que ela coñece mentres o seu home está embarcado. Fonda e Voight gañaron un Oscar polas súas interpretacións, mentres que Dern e Millford foron tamén candidatos.

Foi emitido na TVG o 10 de abril de 1992.

## Ekenco 
* Jane Fonda como Sally Hyde
* Jon Voight como Luke Martin
* Bruce Dern como Captain Bob Hyde
* Penelope Milford como Vi Munson
* Robert Carradine como Bill Munson
* Robert Ginty como Sergeant Dink Mobley
* Mary Gregory como Martha Vickery
* Kathleen Miller como Kathy Delise
* Beeson Carroll como Captain Earl Delise
* Willie Tyler como Virgil
* Lou Carello como Bozo
* Charles Cyphers como Pee Wee
* Olivia Cole como Corrine
* Tresa Hughes como Nurse Degroot
* Bruce French como Dr. Lincoln

## Premios 
*O regreso* participou no Festival de Cannes de 1978, onde Voight gañou o premio ao mellor actor.

O filme gañou tres premios Oscar: mellor actor (Jon Voight), mellor actriz (Jane Fonda) e mellor guión orixinal (Waldo Salt, Robert C. Jones e Nancy Dowd). Foi candidato a outros seis Oscar, incluíndo mellor filme e mellor dirección.

## Notas 
## Véxase tamén 
### Bibliografía 
* Norden, Martin F, *The Cinema of Isolation: a history of physical disability in the movies*, Rutgers University Press, 1994, 0-8135-2104-1
* Peary, Danny, *Alternative Oscars*, Delta, 1993. 0-385-30332-7
* Wiley, Mason & Bona, Damien, *Inside Oscars*, Ballantine Books, 1996, 0-345-40053-4
Ulysses (sonda espacial)

**Ulysses** foi unha sonda espacial conxunta da ESA e da NASA lanzada no transbordador espacial Discovery na misión STS-41 desde o Centro de Lanzamento de Cabo Cañaveral o 6 de outubro de 1990.

## Características 
A misión de Ulysses, orixinalmente denominada *International Solar Polar Mission* (ISPM), foi estudar as características solares a altas latitudes, en especial as propiedades do vento solar, o campo magnético interplanetario, os raios cósmicos galácticos e o gas neutro interestelar, así como a composición das partículas cargadas e a súa aceleración. Entre os instrumentos atópanse dous magnetómetros, dous detectores de plasma do vento solar, un instrumento de ondas de radio e plasma, tres detectores de partículas cargadas, un sensor de gas neutro interestelar, un detector de raios gamma e raios X e un detector de po cósmico. O sistema de comunicacións tamén foi usado para recoller datos científicos.

A nave foi enviada cara Xúpiter para, mediante asistencia gravitatoria, inclinar a súa órbita e poder estudar latitudes nunca antes observadas do Sol. A nave estabilizábase mediante xiro a 5 r.p.m. e a alimentación eléctrica era proporcionada por un único xerador termoeléctrico de radioisótopos.

## Notas 
## Véxase tamén 
### Outros artigos
*STS-41
Fonteiroa, Santa Cecilia de Trasancos, Ferrol

**Fonteiroa** é un lugar da parroquia de Santa Cecilia de Trasancos no concello de Ferrol na provincia da Coruña.

## Lugares e parroquias
### Lugares de Santa Cecilia de Trasancos
### Parroquias de Ferrol
Vilasanche, Serantes, Ferrol

**Vilasanche** é un lugar da parroquia de Serantes do concello de Ferrol, na provincia da Coruña.

## Lugares e parroquias
### Lugares de Serantes
### Parroquias de Ferrol
## Véxase tamén 
### Outros artigos 
* Lugares de Ferrol
Brais Méndez

**Brais Méndez Portela**, nado en Mos o 7 de xaneiro de 1997, é un futbolista galego que xoga de centrocampista na Real Sociedad, da Primeira División.

## Traxectoria 
Brais Méndez pasou por varias canteiras, entre as que se inclúe a do Villarreal Club de Fútbol, antes de chegar ó Celta B. Co Celta B debutou o 7 de setembro de 2014 na Segunda División B fronte ó Real Murcia, e marcou o seu primeiro gol como sénior dous anos despois, o 4 de setembro de 2016, contra o Club Deportivo Palencia nunha vitoria por 3-1.

O 21 de setembro de 2017 fixo o seu debut co primeiro equipo, nun partido da Primeira División contra o Getafe Club de Fútbol. Posteriormente fíxose un oco no primeiro equipo celeste, chegando mesmo a ser titular no partido que o Celta empatou a dous no Camp Nou fronte ó Fútbol Club Barcelona o 2 de decembro de 2017.

## Notas
Manuel Zapico Terente

**Manuel Zapico Terente**, coñecido como **Asturiano**, nado en La Fresnosa (Langreu) o 10 de xaneiro de 1926 e finado en París o 28 de agosto de 2004, foi un guerrilleiro antifranquista asturiano.

## Traxectoria 
O seu pai, militante da CNT e excombatente en Asturias, ao rematar a guerra civil uniuse á resistencia francesa e foi capturado pola Gestapo, desaparecendo en 1942. Manuel foi criado polos avós e entrou a traballar na mina con dezaseis anos. Contactou coa guerrilla asturiana. Descuberto pola policía en outubro de 1946, trasladouse ao Bierzo. Incorporouse á guerrilla de Evaristo González Pérez "Rocesvinto" e Guillermo Morán García. Permaneceu no grupo ata a primavera de 1949, cando logo dos combates de Chavaga e Villasinde regresou ao Bierzo con Silverio Yebra Granja "Atravesado”, Pedro Juan Méndez "Jalisco", Augusto Diéguez Yáñez "Rubio", Silvestre García López "Chimeneas", Roberto López Rodríguez "Virnes" e Odilo Fernández Rodríguez "Blas". Despois foron cara A Cabrera para integrarse no grupo de Manuel Girón Bazán. Permaneceu alí ata o asasinato de Girón a mans dun infiltrado en 1951. Despois, con “Jalisco”, “Atravesado” e Francisco Martínez López "Quico", emprenderon a fuxida cara a Francia. Logrou saír de España en setembro de 1951, conseguiu asilo político en Francia, onde traballou como albanel e chegou a crear a súa propia empresa. Casou cunha francesa, e instalouse en Bourré, cerca de Montrichard, no departamento de Loir e Cher. Desprazouse moitas veces a España, onde participou activamente na rehabilitación do movemento guerrilleiro

## Notas 
## Véxase tamén 
### Bibliografía 
* 
* 

* 

### Ligazóns externas 
* Manuel Zapico Terente "Asturiano"
TAP Express

**TAP Express** é unha aeroliña rexional portuguesa fundada no ano 2016. Pertence a TAP Air Portugal e opera voos de curto e medio alcance. A compañía rexional Portugália Airlines, propiedade de TAP, opera os avións da familia Embraer da marca TAP Express. E á súa vez, White Airways, unha aeroliña propiedade de Omni Aviation, opera a súa frota de avóns ATR 72. A súa sede atópase no Aeroporto de Lisboa.

TAP Express voa diariamente aos aeroportos de Vigo e da Coruña dende Lisboa utilizando avións ATR 72 de 70 asentos.

## Historia 
O día 14 de xaneiro de 2016 TAP Air Portugal anunciou que Portugália Airlines, a súa subsidiaria rexional, sería rebautizada como TAP Express o 27 de marzo dese ano como parte das medidas de reestruturación do grupo. No mesmo día, TAP Portugal tamén anunciou que toda a frota de Portugália, composta por avións Fokker 100 e Embraer ERJ-145, sería substituída en xullo de 2016 por novas aeronaves Embraer 190 e ATR 72-600 (estes último operado por White Airways), que recibirían unha librea semellante á de TAP Portugal.

Todos os avións da frota de TAP Express están bautizados con nomes de distritos e rexións portuguesas.

## Frota 
[miniatura|250px|[ATR 72 aterrando no aeroporto de Vigo]]
[miniatura|250px|[Embraer E-Jets|Embraer 190 no aeroporto do Porto]]
En outubro de 2017 a frota de TAP Express estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña
Jirō Akagawa

, nado en Fukuoka o 29 de febreiro de 1948, é un escritor xaponés de novelas.

## Obras 
### Mike-Neko Holmes 
*Novelas
*#, 1978
*#, 1979
*#, 1980
*#, 1981
*#, 1981
*#, 1982
*#, 1983
*#, 1985
*#, 1986
*#, 1987
*#, 1988
*#, 1990
*#, 1990
*#, 1991
*#, 1991
*#, 1992
*#, 1993
*#, 1994
*#, 1995
*#, 1995
*#, 1996
*#, 1997
*#, 1998
*#, 2000
*#, 2001
*#, 2002
*#, 2003
*#, 2005
*#, 2006
*#, 2007
*#, 2008
*#, 2009
*#, 2011
*#, 2012
*#, 2013
*Coleccións de historias curtas
*#, 1983
*#, 1984
*#, 1984
*#, 1986
*#, 1988
*#, 1989
*#, 1992
*#, 1993
*#, 1996
*#, 1997
*#, 1998
*#, 1999
*#, 2002
*#, 2009

### San Shimai Tanteidan 
* Novelas
*#, 1982 (English translation: *Three Sisters Investigate*. Kodansha International, Kodansha English Library. 1985)
*#, 1985
*#, 1986
*#, 1987
*#, 1988
*#, 1989
*#, 1990
*#, 1991
*#, 1992
*#, 1993
*#, 1994
*#, 1995
*#, 1996
*#, 1997
*#, 1998
*#, 1999
*#, 2000
*#, 2002
*#, 2003
*#, 2005
*#, 2007
*#, 2011
*#, 2013

### Serie da familia Hayakawa 
*Novelas
*#, 1978 (French translation: *Meurtres pour tuer le temps*. Philippe Picquier Publishing. , )
*#, 1987
*#, 2000

### Novelas Standalone 
* , 1978
* , 1981

## Véxase tamén 
### Bibliografía 
* Georges Gottlieb, *Un siècle de romans japonais*, Editions Philippe Picquier, Arles, 1995.
Clínica

En medicina, o termo **clínica** pode referirse a:

* **Clínica**, disciplina da medicina relacionada coa observación directa do doente e co seu tratamento.
* **Clínica**, calquera institución, xeralmente de xestión privada, onde se trata a doentes en forma ambulatoria ou ingresados.
Sebastián de Ocampo (2005)

'*Buque *Sebastián de Ocampo'''* é un buque de salvamento marítimo e gardacostas da Xunta de Galicia.

Leva o nome en memoria e recoñecemento a Sebastián de Ocampo, navegante galego que circunnavegou por primeira vez a illa de Cuba en 1508. Xunto co buque *Irmáns García Nodal'' forma parte do servizo de Gardacostas de Galicia.

## Notas 
## Véxase tamén 
### Outros artigos 
* Gardacostas de Galicia
Aeroporto de Zvartnots

O **aeroporto internacional de Zvartnots**  é un aeroporto situado preto de Zvartnots, a 12 quilómetros ao oeste de Iereván, a capital de Armenia. É o principal aeroporto internacional e o aeroporto máis concorrido do país, ademais de ser o principal centro de conexións internacional de Iereván.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Prudencia Grifell

**Prudencia Grifell**, nada en Lugo o 22 de decembro de 1879 e finada en Cidade de México o 7 de xuño de 1970, foi unha actriz e tiple cómica mexicana de ascendencia galega. Foi estrela do Teatro de revista en España e México, dende comezos do século XX até a década de 1920. Eventualmente, a unha idade avanzada, introduciuse no Cine mexicano na súa Época de Ouro e na televisión.

## Traxectoria 
Prudencia Griffel foi filla do actor Antonino Grifell, natural de Cuba e de Josefa Masip, naceu nunha pensión situada no número 59 da Rúa Nova, e foi bautizada na Igrexa de San Pedro de Lugo. Comezou a súa carreira como actriz de teatro en 1890, con só 11 anos, nunha zarzuela en Caracas, Venezuela, país onde se trasladou cos seus pais. Alí coñeceu o actor Paco Martínez (finado en 1956), casaron e regresaron a España no ano 1899 onde continuaron traballando. Tiveron cinco fillos, Pepito, Enrique, Amparo, Maruja e Dolores Martínez Grifell, todos actores.

Chegou a México no 1904 e durante tres anos cultivou grandes éxitos no teatro, tamén traballou en Cuba; foi tiple cómica e traballou en zarzuelas e operetas. Con Esperanza Iris e María Conesa formaron o grupo Las Tres Gracias, presentándose no Teatro Principal. No ano 1917 formou a súa propia compañía de teatro e participou en obras de diversos xéneros, como *Amores y amoríos*, Abuelita, tú también?, *La garra*, *La malquerida* ou *Los árboles mueren de pie*. Fixo varias xiras teatrais por distintos países de América, visitou tamén Cuba xunto co seu esposo Francisco. Na súa compañía teatral desfilaron figuras como María Tereza Montoya, Esperanza Iris, María Conesa e Sara García, entre moitos outros.

En xaneiro de 1936 Prudencia Grifell e a súa filla Amparo actuaron en Albacete coa Compañía Dramática Guerrero-Díaz de Mendoza, nas obras *El abanico de Lady Windermere*, *El caudal de los hijos*, *Una conquista difícil*, *La niña boba* ou *Buen maestro es amor*, *El perro del hortelano*, *La plancha de la marquesa* e *La ráfaga*.

Logo sofre o exilio por mor da guerra civil española. Na década de 1940 debutou no cine interpretando personaxes de avoa. Fixo o seu debut neste medio en 1943, na cinta *Internado para señoritas*, con Mapy Cortés, Emilio Tuero e Katy Jurado. En 1969 Mauricio da Serna diríxea en *¿Por qué nací mujer?*, sendo este o último filme que rodou Prudencia.

Na década de 1960, traballou en numerosas producións para a radio e a televisión, salientan o o clásico melodrama *Corona de lágrimas* (1965).

## Notas 
## Véxase tamén 
### Bibliografía 
* 
* 

### Ligazóns externas 
*
Clínica (centro sanitario)

miniatura|Clínica Mayo en Rochester.  
Unha **clínica** é unha institución (hospital, sanatorio, centro de saúde, ambulatorio, dispensario, etc.), xeralmente de xestión privada, onde se trata a doentes en forma ambulatoria ou ingresados.

Recibe o seu nome por extensión do termo clínica, referido á diagnose dunha persoa enferma.

## Clínicas privadas 
Moita clínicas privadas ofrecen diversos servizos vinculados á atención dos doentes. Nestas clínicas realízanse diagnósticos e tratamentos. Por estas características, numerosas clínicas poden compararse cos hospitais, sendo as primeiras, xeralmente, centros moi modernos con aparatos de alta complexidade, de última xeración, destinados ao diagnóstico e ulterior tratamento, cos avances da tecnoloxía dispoñíbeis no mercado.

Un exemplo de clínica é a Clínica Mayo, fundada en 1889 na cidade estadounidense de Rochester, (Minnesota) e que conta con filiais en Phoenix e Scottsdale (ambas en Arizona) e Jacksonville (na Florida), ademais de acordos con outros establecementos de Wisconsin, Iowa e Minnesota.

Un dos principais exemplos en Galicia é a clínica Povisa (acrónimo de Policlínico de Vigo), que é un centro médico privado concertado no centro urbano de Vigo que atende pacientes do sur da provincia de Pontevedra. Como centro privado que é, non pertence ao Complexo Hospitalario Universitario de Vigo, senón que é propiedade do grupo Nosa Terra de Xosé Silveira.[miniatura|300px|[Povisa|Clínica Povisa de Vigo.|centro]]
## Notas 
## Véxase tamén 
### Outros artigos 
* Hospital
Lidia Liss

**Lida Encarnación Avilés**, nada en Porto do Son o 1 de maio de 1898 e finada en Avellaneda o 27 de xuño de 1976, foi unha actriz arxentina de ascendencia galega, coñecida como **Lida Liss**. Foi pioneira do cine mudo no seu país.

## Traxectoria 
Sen experiencia previa debutou como actriz en 1919 co filme *Campo ajuera*, dirixido por José Agustín Ferreyra e protagonizado por Nelo Cosimi e Diego Figueroa, desempeñándose segundo Leopoldo Torres Ríos "cunha sobriedade e unha firmeza de xesto pouco común". Liss iniciou  a súa carreira logo de ser presentada por Fanny Loy a Ferreyra, co cal traballou en oito dos seus filmes.

Xa para o ano 1925 e logo do filme, *Y era una noche de carnaval*, a súa fama foi minguando, e ó non ter xa relación con Ferreyra, a súa imaxe foise diluíndo do mundo artístico

## Vida privada 
Tivo un romance co director arxentino José Agustín Ferreyra. Morreu aos 78 anos por causas naturais o domingo 27 de xuño de 1976.

## Filmografía 
**Campo ajuera* (1919)
**De vuelta al pago* (1919)
**Palomas rubias*  (1920; como Elena Carter)
**La gaucha*  (1921; como Marga, la gaucha)
**Buenos Aires, ciudad de ensueño*  (1922; como Magdalena, la cocotte)
**La muchacha del arrabal* (1922)
**La chica de la calle Florida*  (1922; como Alcira, a rapaza da rúa Florida)
**Melenita de oro* (1923)
**Y era una noche de carnaval* (1925)

## Notas 
## Véxase tamén 
### Bibliografía 
* 
* 
* 

### Ligazóns externas 
*
Teresa Alonso Parada

**María Teresa Alonso Parada**, nada en Salvaterra de Miño en 1912 e finada en Madrid o 19 de febreiro de 1993, foi unha pianista e musicóloga galega.

## Traxectoria 
Ós 17 anos rematou a carreira de piano co Primeiro Premio e o Premio especial do Conservatorio. Bolseira pola Junta de Ampliación de Estudios, ofreceu algúns recitais en diferentes cidades españolas e trasladouse a París, onde continuou os seus estudos con Lazare Lévy. Alí, asistiu a cursos de Alfred Cortrot. En Leipzig recibiu os consellos de Robert Teichmüller, e en Viena fixo amizade con Emil von Sauer, que daquela era o profesor do Conservatorio. Máis tarde, comezou a súa etapa como un músico, o tempo no que Joaquín Turina definida como *pianista de seda*, pola finura do seu estilo.

En 1944 obtivo o posto de profesora de piano no Real Conservatorio Superior de Música de Madrid, e desde entón centrou a súa carreira no ensino. Entre os seus numerosos alumnos salientan José Ortiga, Rosa María Kucharski, Juan Alemán, Consolación Castro, Margarita Degeneffe, Flor Rodríguez, e Gloria de Loizaga.

Escribiu a obra *Ensayo para un Nuevo Cuestionario Pianístico*.

## Véxase tamén 
### Bibliografía 
* 
*
Josefa Sabor

**Josefa Emilia Sabor**, nada en Vilanova de Arousa o 23 de novembro de 1916 e finada en Buenos Aires o 11 de xaneiro de 2012, foi unha bibliotecaria e docente arxentina de ascendencia galega.

## Traxectoria 
Josefa Sabor era filla de Francisco Sabor e Carmen Riera. A súa familia trasladouse a Buenos Aires en 1918. Nacionalizouse arxentina en 1937. Foi irmá de Celina Sabor de Cortazar e de María Ángeles Sabor Riera e cuñada de Augusto Raúl Cortázar.

Fixo os seus estudos na Facultade de Filosofía e Letras da Universidade de Buenos Aires, onde se converteu en profesora de Historia e bibliotecaria.

## Obras 
* *Manual de Fuentes de  Información* (1957)
* *Bibliografía Básica de Obras de Referencia de Artes y Letras para la Argentina* (1969)
* *Métodos para enseñar Biblioteconomía* (1969)
* *Las normas y conclusiones de Medellín y la formación de bibliotecarios en América Latina* (1974)
* *El Planeamiento Bibliotecario a través de los Congresos y Reuniones celebradas en América Latina* (1974)
* *Desarrollo del Planeamiento Bibliotecario en América Latina* (1975)

## Notas 
## Véxase tamén 
### Bibliografía 
*
O señor das moscas

***O señor das moscas*** pode facer referencia a:

* ***O señor das moscas***, novela de William Golding publicada en 1954.
* ***O señor das moscas***, filme de Harry Hook estreado en 1990.
María Uriz

**María de la Asunción Uriz Mosquera**, máis coñecida como **María Uriz**, nada na Coruña o 21 de agosto de 1946, é unha soprano galega.

## Traxectoria 
Mentres estudaba o Bacharelato Superior, iniciou os estudos de piano, música de cámara e Arte Dramática no Conservatorio de Música da súa cidade natal. Ó rematar o estudos, e grazas a que o seu irmán era membro da Coral Polifónica o Eco, deu os seus primeiros pasos no mundo da ópera.
Despois diso iniciou a carreira de canto concluíndoa no Conservatorio Superior de Música do Liceo. 

Na década dos 70 obtivo as bolsas March e Castellblanch, o que lle permitiu trasladarse a Italia para ampliar os seus estudos. Posteriormente obtivo tamén a bolsa Agustín Pedro y Pons e o premio de Canto Eugenia Kémeny. Pouco despois foi requirida polas autoridades, para actuar na recepción que anualmente e no Palacio Municipal da Coruña, realizaba o entón Xefe do estado Francisco Franco e os seus ministros.  Durante catro anos, e baixo a dirección de Elvira de Hidalgo (Elvira Rodríguez de Hidalgo), famosa soprano, mestra de Maria Callas, realizou estudos de técnica vocal e escénica en Milán (Italia).

## Notas 
## Véxase tamén 
### Ligazóns externas 
*
Patacón

O termo **patacón** pódese referir a: 

## Numismática 
* **Patacón** ou **patagón**, denominación da moeda dun tálero de prata do século XVII dos Países Baixos Españois.
* **Patacón**, denominación da moeda dun peso de prata da República Arxentina cuñada entre 1881 e 1883.
* **Patacón** (*patacão*), denominación da antiga moeda de prata brasileira de 960 reis.
* **Patacón**, denominación popular da moeda española de dez céntimos de peseta.

## Gastronomía 
* **Patacón**, comida de América do Sur á base de plátano.
Arizona, prisión federal

***Arizona, prisión federal*** (en ) é un filme estadounidense de 1958 dirixido por Delmer Daves. Está protagonizado por Alan Ladd e Ernest Borgnine. Baséase na novela de 1949 *The Asphalt Jungle* de W. R. Burnett. É a segunda adaptación da novela despois de *A xungla do asfalto* de 1950.

## Personaxes 
*Alan Ladd como Peter Van Hoek
*Ernest Borgnine como John McBain
*Katy Jurado como Anita
*Claire Kelly como Ada Winton
*Kent Smith como Cyril Lounsberry
*Nehemiah Persoff como Vincente
*Robert Emhardt como Sample
*Anthony Caruso como Comanche
*Adam Williams como Leslie
*Ford Rainey como Garda da prisión
*John Daheim como Lee

## Notas 
## Véxase tamén 
### Ligazóns externas 
* 
* Ficha en AllMovie
Selma

Co nome de **Selma** podemos referirnos a dúas cidades dos Estados Unidos, así como a un número maior de pequenas entidades.
* Selma, unha cidade de Alabama
* Selma, unha cidade de California, no condado de Fresno.
O Meiral

Como topónimo **O Meiral** pode referirse a:

;En Galiza
***O Meiral**, lugar da parroquia de Santa Mariña do Monte, no concello do Barco de Valdeorras;
***O Meiral**, lugar da parroquia da Enciñeira, no concello de Quiroga.

## Véxase tamén
### Outros artigos
André Testut

**André Testut** nado o 13 de abril de 1926 e finado o 24 de setembro de 2005 en Lión foi un piloto de carreiras de Mónaco. Naceu en Lión, Francia. Participou en dous Grandes Premios do Campionato Mundial de Fórmula 1, ambos en Mónaco, en 1958 e en 1959. En ambas as ocasións pilotou o seu Maserati 250F e ambas as dúas veces non conseguiu cualificar.

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
### Ligazóns externas
* Profile on OldRacingCars.com
Medos

O termo **Medos** pode referirse a:

***Medo**, emoción caracterizada por un intenso sentimento, habitualmente desagradable, provocado pola percepción dun perigo, real ou imaxinario, presente ou futuro;
*Os **medos**, antiga tribo de asia central.

Como topónimo, pode referirse a:

;En Galiza
***Medos**, parroquia do concello de San Xoán de Río;
****Medos**, lugar de dita parroquia;
***Medos**, lugar da parroquia de Barazón, no concello de Santiso;
***Os Medos**, lugar da parroquia de Estás, no concello de Tomiño;
***O Portamedos**, lugar da parroquia de Antas, no concello da Lama.

## Véxase tamén
### Outros artigos
***Os Milagres do Medo**, lugar da parroquia de Vide, no concello de Baños de Molgas;
***Os Medros**, lugar da parroquia de Malpica de Bergantiños, no concello de Malpica de Bergantiños.
Narcos

**Narcos** é unha abreviatura de **narcotraficantes**, persoas dedicadas ao narcotráfico. Pode referirse a:

****Narcos***, novela de Carlos G. Reigosa (2001);
****Narcos***, serie de televisión estadounidense (2015-2017).
****Narcos: Mexico***, serie de televisión estadounidense (2018-).
East Anglia Array

***East Anglia Array*** (tamén chamado **Offshore-Windpark East Anglia**) é un parque eólico mariño proxectado en varias xeiras. Estará situado a 30 millas da costa de East Anglia, no Mar do Norte inglés. Está a ser desenvolvido polas empresas Scottish Power Renewables e Vattenfall. Como socios tecnolóxicos están a traballar na construción Iberdrola e Siemens AG (Gamesa).

Están en estudo ata sete proxectos individuais, zonas de explotación cunha capacidade total de 7,2 GW.

## East Anglia ONE
miniatura|esquerda|Jackets en Navantia Fene.
East Anglia ONE está situado ao sur da zona, aproximadamente a 43&nbsp;km da costa. O proxecto inicial será para instalar 1,2 GW de potencia eólica, con 102 torres. A electricidade producida chegará á costa por un cable que conectará coa rede nacional inglesa.

42 dos soportes para estes muíños de vento estanse a construír en España por Navantia Fene, contratista de Windar Renovables e Iberdrola, e outros 60 por Lamprell UK. Son estruturas de tres patas, 65 metros de altura e un peso de 850 toneladas. As pas dos xeradores son construídas pola fábrica que Gamesa ten nas Somozas. A subestación eléctrica é construída en Navantia Cádiz, Puerto Real.

O material é enviado ao porto holandés de Vlissingen, onde Iberdrola ten unha base loxística. O inicio dos traballos foi en xuño de 2018 coa instalación dos soportes para os muíños polos buques Bokalift 1 e Olympic Taurus.

## Galería de imaxes 
## Notas
## Véxase tamén 
### Ligazóns externas 
* Iberdrola Renovables (web oficial)
* Planificación do proxecto: East Anglia ONE
O milagre de Anna Sullivan

***O milagre de Anna Sullivan*** (en ) é un filme estadounidense de 1962 sobre Anne Sullivan, titora de Helen Keller, dirixido por Arthur Penn. O guión de William Gibson está baseado na súa obra de 1959, orixinada pola emisión en 1957 da serie de televisión *Playhouse 90*. A fonte orixinaria de Gibson foi *The Story of My Life*, autobiografía de Helen Keller de 1902.

O filme converteuse nun éxito de crítica cun moderado éxito comercial. Foi candidato a cinco premios Oscar, incluíndo o de mellor director e gañou dous, mellor actriz para Anne Bancroft e mellor actriz secundaria para Patty Duke.

Foi emitido na TVG o 17 de abril de 1992.

## Argumento 
A moza Helen Keller (Patty Duke), cega e xorda dende a nenez debido a un caso grave de febre escarlata, está frustrada pola súa incapacidade de comunicarse e como consecuencia ten frecuentes arrebatos violentos e incontrolables. Incapaz de tratar con ela, os seus proxenitores, aterrados e sen axuda, contactan coa Perkins School for the Blind como asistencia. A institución envía a Anne Sullivan (Anne Bancroft), antiga estudante, para que acuda ao fogar dos Keller e sexa a súa titora. O que sucede é unha batalla de vontades cando Anne rompe os muros de silencio e escuridade de Helen mediante perseveranza, amor e pura tenacidade. No medio da batalla, Anne ensina a Helen a conectar con ela.

## Elenco 
* Anne Bancroft como Anne Sullivan
* Patty Duke como Helen Keller
* Victor Jory como Captain Arthur Keller
* Inga Swenson como Kate Keller
* Andrew Prine como James Keller
* Kathleen Comegys como Aunt Ev
* Beah Richards como Viney (sen acreditar)
* Jack Hollander como Mr. Anagnos (sen acreditar)
* Michael Darden como Percy (sen acreditar)
* Dale Ellen Bethea como Martha (sen acreditar)
* John Bliss como Admissions Officer (sen acreditar)
* Judith Lowry como 1st Crone (sen acreditar)
* William F. Haddock como 2nd Crone (sen acreditar)
* Helen Ludlam como 3rd Crone (sen acreditar)

## Notas
Christian Goethals

**Christian Roger Xavier Marie Joseph Ghislain Goethals**, nado en Heule o 4 de agosto de 1928 e finado en Kortrijk o 26 de febreiro de 2003, foi un piloto de carreiras belga.

## Traxectoria
Goethals competiu como afeccionado nas carreiras de automóbiles deportivos, pilotando un Porsche Spyder durante a década de 1950. Os seus mellores resultados foron un segundo lugar co seu irmán no evento da clase de 1500cc de 1956 en Reims e a vitoria na mesma clase ao ano seguinte en Forez. Goethals adquiriu un Cooper - Climax e participou na clase de Fórmula 2 do Gran Premio de Alemaña de 1958, pero retirouse da carreira. onde correu cun Cooper T43.
&nbsp;

Goethals era o fillo máis novo de René Goethals (1876-1928), un nobre e maior de Heule, preto de Courtrai, e de Jeanne Mols (1884-1968). Estaba casado con Julie Opsomer.

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
### Bibliografía
*SMALL, Steve (1999): *Grand Prix Who is Who*, Travel Publishing, Londres 1999, .
* 
* DE MARNIX DE SAINTE ALDEGONDE, Humbert  (2007): *État présent de la noblesse belge*. Annuaire Bruxelas 

### Ligazóns externas
* Short biography in Grand Prix Insider
Arma letal

***Arma letal*** (en ) é un filme estadounidense de 1987 dirixido por Richard Donner. Foi producido por Joel Silver e escrito por Shane Black. Está protagonizado por Mel Gibson e Danny Glover, xunto con Gary Busey, Tom Atkins, Darlene Love e Mitchell Ryan. En *Arma letal*, unha parella de detectives de LAPD, Martin Riggs (Gibson), e Roger Murtaugh (Glover), traballan xuntos nun caso de asasinato.

Estreouse o 6 de marzo de 1987, recadou máis de $120 millóns (sobre un orzamento de $15 millóns) foi nomeado ó Oscar ó mellor son. O seu éxito supuxo unha franquía con tres secuelas e unha serie de televisión.

## Personaxes 
*Mel Gibson como Martin Riggs
*Danny Glover como Roger Murtaugh
*Gary Busey como Jack Joshua
*Mitchell Ryan como Peter McAllister
*Tom Atkins como Michael Hunsaker
*Darlene Love como Trish Murtaugh
*Jackie Swanson como Amanda Hunsaker
* Traci Wolfe como Rianne Murtaugh
* Damon Hines como Nick Murtaugh
*Ebonie Smith como Carrie Murtaugh
*Steve Kahan como Capitán Murphy
*Mary Ellen Trainor como Dr. Stephanie Woods
*Ed O'Ross como Mendez
*Lycia Naff como Dixie
*Jimmie F. Skaggs como Traficante #1
* Jason Ronard como Traficante #2
*Blackie Dammett como Traficante #3
*Al Leong como Endo
*Jack Thibeau como McCaskey
*Grand Bush como Boyette

## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Julien Simon-Chautemps

**Julien Simon-Chautemps**, nado o 14 de maio de 1978, é un persoeiro francés do ámbito do automobilismo.

## Traxectoria
Graduado do Instituto Politécnico de Ciencias Avanzadas, é enxeñeiro de carreira do equipo de F1 Sauber F1. Anteriormente, traballou para equipos Toyota Racing, Lotus Racing, Renault F1 Team e Lotus F1.
Chris Irwin

**Chris Irwin**, nado en Wandsworth (Londres) o 27 de xuño de 1942, é un expiloto de automobilismo británico.

## Traxectoria
Participou en 10 Grandes Premios do Campionato do Mundo de Fórmula 1, debutando o 16 de xullo de 1966. Logrou dous puntos de campionato.

A carreira de Irwin finalizou prematuramente por un accidente que sufriu pilotando un prototipo deportivo, Ford P68  durante a práctica da carreira de resistencia dos 1.000 km de Nürburgring de 1968. Perdeu o control do coche en Flugplatz, o P68 foi de extremo a extremo da pista despois de aterrar sobre a súa cola logo dun salto. Padeceu lesións graves na cabeza pero finalmente recuperouse. Con todo, non puido volver a competir.

Irwin aínda vivía en 2018 e razoablemente ben, pero descoñecese o seu paradeiro xa que se queda fóra do ollo público e lonxe dos eventos automobilísticos. En 2006 informouse que mantiña a amizade cun rival de carreiras da década de 1960 tras unha reunión casual en Londres, e que ás veces aínda sofre flashbacks do seu accidente. Irwin informou, porén, de estar en bo estado xeral.

Irwin participou nas celebracións do 40º aniversario do circuíto de Thruxton en abril de 2008. Unha entrevista e unha fotografía súa actual cos antigos rivais de 1960 e un coche de Fórmula 2 apareceu no número de xuño de 2008 da revista *Motor Sport*. Actualmente está vivindo na parte rural de Rutland no Reino Unido.

## Rexistro de carreiras 
### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

### Resultados nas carreiras de Fórmula 1 fora do campionato
(clave) As carreiras en letra **grosa** indican **pole position**; as carreiras en *cursiva* indican *volta rápida*.

### Resultados completos nas Tasman Series
## Notas
## Véxase tamén
### Ligazóns externas
*Profile at www.grandprix.com
Arthur Morrison

**Arthur George Morrison**, nado en Poplar o 1 de novembro de 1863 e finado en Chalfont St Peter o 4 de decembro de 1945, foi un escritor e xornalista inglés.

## Traxectoria
É coñecido polas súas novelas de corte realista e historia sobre a vida da clase traballadora no East End de Londres, así como pola súa obra detectivesca, co personaxe do detective Martin Hewitt. Tamén foi un destacado coleccionista de arte xaponesa, sobre a que publicou unha serie de estudos. Parte d súa colección pictórica e doutras disciplinas pasou a mans do Museo Británico tras o seu pasamento en 1945.

A súa obra de ficción máis sobranceira é *A Child of the Jago* (1896).

## Obra 
* *Tales of Mean Streets* (1894)
* *Martin Hewitt, Investigator* (1894)
* *Zig-Zags At The Zoo* (1894)
* *The Chronicles of Martin Hewitt* (1895)
* *The Adventures of Martin Hewitt* (1896)
* *A Child of the Jago* (1896)
* *The Dorrington Deed Box* (1897)
* *To London Town* (1899)
* *Cunning Murrell* (1900)
* *The Hole in the Wall* (1902)
* *The Red Triangle* (1903)
* *The Green Eye of Goona* (1904)
* *Divers Vanities* (1905)
* *Green Ginger* (1909)
* ''Fiddle o'Dreams And More'' (1933)

## Notas 
## Véxase tamén 
### Ligazóns externas 
* Obras de Arthur Morrison no Proxecto Gutenberg .
* Algúns libros de Morrison  na Adelaide University .
* The Arthur Morrison Society  .
María Alonso

O nome de **María Alonso** pode referirse a:
***María Alonso** (As Grañas do Sor), bandoleira, condenada en 1825.
***María José Alonso Fernández** (1959), farmacóloga galega;
***María Alonso Seisdedos** (1961), tradutora galega;
***María Alonso Alonso**, escritora galega.
Marta Brañas

**Marta Brañas Rumbo**, nada en Arteixo o 3 de agosto de 1985, é unha militar galega, que chegou a ser campioa de España de boxeo profesional.
## Traxectoria 
Iniciouse no deporte no kung-fu, onde chegou a ser cinto negro. En 2003 deixou o kung fu pola práctica do boxeo no ximnasio local Planas Box onde Brañas adestrou como puxilista da categoría mosca e, en ocasións, galo e supermosca. En 2009 trasladouse a Madrid para formarse como boxeadora no centro de alto rendemento Blume. Ao ano seguinte lesionouse durante varios meses, pero en 2011 regresou á preparación de boxeo de alto nivel. Pero nese verán regresa a Galicia e en setembro de 2015 disputa o seu primeiro combate profesional de volta, en Arteixo, cando estaba a prepararse para un combate polo título mundial dos supermosca contra a peruana Linda Laura Lecca. No total da súa carreira profesional como boxeadora disputou nove combates e gañounos todos

## Vida persoal 
Sen deixar a súa profesión como militar en infantaría, cando abandonou o boxeo comezou a practicar o fútbol coa SCD Pastoriza, de Pastoriza. Tamén compite en saltos de equitación.

Ademais de militar, estuda enfermería na Universidade da Coruña.

## Recoñecementos 
* En 2016 recibiu a "Mención especial" da Asociación de Mulleres Deportistas Galegas (MUDEGA) no marco da IV Gala do Deporte Feminino Galego.

## Notas
Taki Inoue

**Takachiho "Taki" Inoue** (井上 隆智穂 *Inoue Takachiho*,), nado en Kobe o 5 de setembro de 1963, é un piloto de carreiras xaponés.

## Traxectoria
Competiu no British Formula Ford Championship en 1988, seguido dunha tempada en All-Japan Formula Three de 1989 a 1993 e unha tempada no campionato International Formula 3000 en 1994.

### Fórmula Un 
[thumb | left | O danado coche de Inoue é remolcado aos boxes despois do seu estraño accidente de práctica no [Gran Premio de Mónaco de 1995]].

Participou en 18 carreiras de Gran Premio de Fórmula Un, realizando a súa primeira aparición o 6 de novembro de 1994 no Gran Premio do Xapón de 1994 con Simtek. Non logrou puntos de campionato e considerárono un piloto de pago.

É lembrado por dous estraños incidentes durante a condución do Footwork en . O primeiro ocorreu despois dunha sesión de práctica en Mónaco, cando o seu coche parado era remolcado de volta aos boxes foi golpeado por un coche de seguridade, pilotado por Jean Ragnotti, o que provocou que saíse disparado contra as barreiras, aínda que Inoue estaba listo para competir o día seguinte. O segundo pasou no Gran Premio de Hungría de 1995 visto en directo por televisión en todo o mundo, cando intentaba axudar aos comisarios a apagar lume do motor do seu monopraza, un coche de seguridade Tatra 623 pilotado por un comisaario o atropelou, ferindoo nunha perna, aínda que se recuperou para a seguinte carreira.

[thumb | Inoue pilotando un [Footwork Arrows | Footwork no Gran Premio do Reino Unido de 1995.]]
Durante a maior parte da tempada, o seu compañeiro foi Gianni Morbidelli, pero a finais da tempada Max Papis substituíu a Morbidelli e ás veces foi superado por Inoue.

Entrando na tempada , Inoue solicitou a Tyrrell un volante, pero o equipo elixiu Ukyo Katayama co seu diñeiro de patrocinio Mild Seven de Japan Tobacco. En cambio, anunciouse que en xaneiro pilotaría para o equipo Minardi. Fisichella, o piloto de probas do equipo en 1995, tiña o apoio de Marlboro Italia.

Co seu patrocinio reducido, Inoue quedou fóra da Fórmula Un. Tras un breve paso polo automobilismo deportivo, retirouse das carreiras a finais de 1999 e agora xestiona pilotos no seu propio país.

## Rexistro de carreiras 
### Complete International Formula 3000 results
(key) (Carreiras en letra **grosa** indican pole position) (Carreiras en *italica* indican volta rápida)

### Resultados completos na Fórmula Un 
(Clave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Arma letal 2

***Arma letal 2*** (en ) é un filme estadounidense de 1989 dirixido por Richard Donner. Está protagonizado por Mel Gibson, Danny Glover, Joe Pesci, Patsy Kensit, Derrick O'Connor e Joss Ackland. É a secuela do filme de 1987 *Arma letal* e o segundo título da franquía.

## Personaxes 
*Mel Gibson como Detective Martin Riggs
*Danny Glover como Detective Roger Murtaugh
*Joe Pesci como Leo Getz
*Joss Ackland como Arjen Rudd
*Derrick O'Connor como Pieter Vorstedt
*Patsy Kensit como Rika van den Haas
*Darlene Love como Trish Murtaugh
*Steve Kahan como Capitán Ed Murphy
*Mark Rolston como Hans
*Jenette Goldstein como Detective Meagan Shapiro
*Dean Norris como Detective Tim Cavanaugh
*Nestor Serrano como Detective Eddie Estaban
*Mary Ellen Trainor como Dr. Stephanie Woods
*Kenneth Tigar como Bekker
*Pat Skipper como Hitman
*Bruce Young como Hitman
*Traci Wolfe como Rianne Murtaugh
*Juney Smith como Detective Tom Wyler

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Gammaglobulina

[miniatura|Representación esquemática dos resultados dunha [electroforese de proteínas en xel do plasma sanguíneo.]]
As **gammaglobulinas** son un tipo de proteínas globulinas, identificadas pola posición que ocupan ao realizar unha electroforese de proteínas séricas. As proteínas globulares presentes no soro sanguíneo que migran á rexión gamma (por teren carga eléctrica positiva) nunha electroforese denomínanse gammaglobulinas. As gammaglobulinas máis importantes son as inmunoglobulinas (anticorpos), aínda que algunhas inmunoglobulinas non son gammaglobulinas (non se illan na fracción sérica das gammaglobulinas), e non todas as globulinas son inmunoglobulinas.

## Uso como tratamento médico 
As inxeccións de gammaglobulinas utilízanse xeralmente para intentar potenciar temporalmente a inmunidade dun paciente contra certas enfermidades. Utilizáronse contra a hepatite A (tratamento menos frecuente actualmente desde que hai vacina) ou sarampelo, como preparación antes dun transplante de riles, en pacientes con inmunodeficiencias (como os que teñen agammaglobulinemia asociada ao X ou síndrome de hiper-IgM) ou outras doenzas inmunolóxicas, como a púrpura trombocitopénica idiopática. Tamén na enfermidade de Kawasaki.

## Patoloxía 
O exceso de gammaglobulinas denomínase hipergammaglobulinemia e a deficiencia hipogammaglobulinemia.

Unha doenza que afecta ás gammaglobulinas denomínase "gammopatía", por exemplo a gammopatía monoclonal de importancia indeterminada.

## Notas 
## Véxase tamén 
### Outros artigos 
* Proteínas sanguíneas

### Ligazóns externas 
*
Meitufe

O topónimo **Meitufe** pode referirse a:

;En Galiza
***Meitufe**, lugar da parroquia de Leira, no concello de Ordes;
***Meitufe**, lugar da parroquia de Valdoviño, no concello de Valdoviño.
Begoña Fernández

O nome de **Begoña Fernández** pode referirse a:

* **Begoña Fernández Molinos**, xogadora de balonmán galega (n. 1980);
* **Begoña Fernández Rodríguez**, historiadora da arte galega.
Meixente

O topónimo **Meixente** pode referirse a:

;En Galiza
***Meixente**, parroquia do concello de Sarria;
****Meixente**, lugar de dita parroquia.

## Véxase tamén
### Outros artigos
Ramón María Blanco González

**Ramón María Blanco González**, nado en Toubes (A Peroxa) en 1912, foi un sacerdote e poeta galego. Asinou os seus libros como **Ramón María**.

## Traxectoria
Estudou no seminario de Ourense, e estivo destinado como crego en varias parroquias antes de chegar a Soutopenedo (San Cibrao das Viñas), onde foi párroco durante máis de 50 anos. En 1991 fíxoselle unha homenaxe nesta parroquia, coa inauguración dun conxunto escultórico de Xosé Cid Menor.

En 1933 publicou no periódico *La Región* o poema en castelán "La mujer orensana", e foi colaborador de dito periódico até a súa morte. Recibiu unha mención honorífica nos Xogos Florais de Ourense de 1967 polo poema «A María, Madre de Dios», escrito xunto co poeta Manuel María.

## Obra
### Poesía en galego
**Dór e saudade* (Colección Salnés, Galaxia, 1968)
**A corazón aberto* (Galaxia, 1973; con prólogo de Ramón Otero Pedrayo)

### Poesía en castelán
**Gemas de luz* (1947)
**Ánfora*
**Sonora soledad*

## Notas
## Véxase tamén
### Bibliografía
* 
* 
* 
* 
* 
* 
* 
* 

### Outros artigos 
* Xeración do 36
A Menda

O topónimo **A Menda** pode referirse a:

;En Galiza
***A Menda**, lugar da parroquia de Dimo, no concello de Catoira;
***A Menda**, lugar da parroquia de Zamáns, no concello de Vigo.

## Véxase tamén
### Outros artigos
***O Mendo**, lugar da parroquia de Pereira, no concello de Ordes.